
Ministru kabineta rīkojums Nr. 141
Rīgā 2025. gada 11. martā (prot. Nr. 10 18. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Viedās administrācijas un reģionālās attīstības ministrijai finansējumu 177 524 euro apmērā pārskaitīšanai pašvaldībām, lai segtu izdevumus saistībā ar 2024. gada 28. un 29. jūlijā vētras un spēcīgu lietavu radīto postījumu novēršanu pašvaldību īpašumā vai valdījumā esošajiem infrastruktūras objektiem un kompensētu pašvaldību izdevumus par iedzīvotājiem izmaksātajiem pabalstiem krīzes situācijā un atbalstu mājokļu atjaunošanai, tai skaitā:
· 1.1. Jelgavas novada pašvaldībai – 164 279 euro;
· 1.2. Olaines novada pašvaldībai – 13 245 euro.
· 2. Viedās administrācijas un reģionālās attīstības ministrijai šā rīkojuma 1.2. apakšpunktā minēto finansējumu pārskaitīt Olaines novada pašvaldībai pēc tam, kad pašvaldība būs iesniegusi attiecīgus dokumentus (līgumu, rēķinu kopijas), kas apliecina, ka tā ir nodrošinājusi ne mazāk kā 30 procentu no finansējuma, kas nepieciešams, lai segtu izdevumus saistībā ar 2024. gada 28. un 29. jūlijā vētras un spēcīgu lietavu radīto postījumu novēršanu pašvaldības īpašumā vai valdījumā esošajam infrastruktūras objektam.

